ผู้ว่าฯ กทม. ตรวจหน่วยเลือกตั้งสำนักงานเขตคลองเตยและรณรงค์ให้ประชาชนออกมาใช้สิทธิในก้าวสำคัญในประชาธิปไตย
นายชัชชาติ สิทธิพันธุ์ ผู้ว่าราชการกรุงเทพมหานคร เปิดเผยภายหลังลงพื้นที่สำนักงานเขตคลองเตย โดยกล่าวว่า วันนี้เป็นเพียงการมาสังเกตการณ์และให้กำลังใจเจ้าหน้าที่เขตคลองเตย ซึ่งพบว่าภาพรวมเป็นไปด้วยความเรียบร้อย เจ้าหน้าที่มาทำงานที่สำนักงานเขตแต่เช้า ตั้งแต่เวลา 03.00น.เพื่อกระจายหีบบัตรเลือกตั้งไปหน่วยเลือกตั้งต่างๆ ซึ่งสำนักงานเขตคลองเตยมีหน่วยเลือกตั้งรวม 103 หน่วย นอกจากนี้ ผู้ว่าราชการ กรุงเทพมหานคร ได้ตรวจความเรียบร้อยของกล้อง CCTV หน้าห้องเก็บหีบบัตรเลือกตั้ง ซึ่งเป็นการทำงานโดยกรุงเทพมหานคร เพื่อให้เห็นความโปร่งใสของการเลือกตั้งทั้งนี้ ยังฝากให้ประชาชนให้รีบออกไปใช้สิทธิให้เร็วที่สุด เพราะอาจจะมีฝนตกลงมาได้